## Kansallisen rokotusohjelman B-hepatiittirokotuksen kohderyhmät Pohteella

### Rokotteen saavat kansallisen rokotusohjelman osana ilmaiseksi

* säännöllistä hoitoa saavat verenvuototautia sairastavat.
* pistämällä huumeita käyttävät.
* pistämällä huumeita käyttävien läheiset, kuten perheenjäsenet, asuinkumppanit ja seksikumppanit.
* miehet, joilla on seksiä miesten kanssa.

Tarkista myös edellä mainittuihin ryhmiin kuuluvien hepatiitti A -suoja. Jos henkilö ei ole aiemmin saanut kumpaakaan rokotetta, voit antaa hänelle hepatiitti A- ja B- yhdistelmärokotteen.

### Suurentuneen tartuntariskin takia hepatiitti B -rokotteen saavat ilmaiseksi myös

* työharjoittelussa tartuntavaaraan joutuvat opiskelijat:
	+ sairaanhoitaja/lähihoitaja/ensihoitaja/hammashoitaja/lääkäri yms. opiskelijat
	+ laboratorio- ja välinehuollon opiskelijat
	+ laitoshuoltajaopiskelijat
	+ hoiva-avustajaopiskelijat.
	+ siivousalan opiskelijat
* henkilöt, joilla on pistotapaturman tai muun verialtistumisen vuoksi vaara saada hepatiitti B -tartunta, ja jotka ovat altistuneet muualla kuin työtehtävissä. Tähän ryhmään voidaan lukea myös seksuaalirikosten uhrit.
* hepatiitti B-infektiota sairastavien sekä oireettomien HBsAg-positiivisten henkilöiden vastasyntyneet lapset, seksikumppanit ja samassa taloudessa asuvat.
* seksityöntekijät.
* alle 5-vuotiaat päiväkotilapset, kun ryhmässä tiedetään olevan HBsAg-positiivinen lapsi.
* vastasyntyneet lapset, kun ainakin toinen vanhemmista on lähtöisin maasta, jossa hepatiitti B on yleinen.
[Lista maista, joissa hepatiitti B on yleinen](https://thl.fi/aiheet/infektiotaudit-ja-rokotukset/taudit-ja-torjunta/maahanmuuttaneiden-terveyspalvelut-ja-tartuntatautien-ehkaisy/maahanmuuttaneet-ja-tartuntatautien-seulonta/maakohtainen-suositus-tartuntatautien-seulontaan)
* hepatiitti C-viruksella infektoituneiden äitien vastasyntyneet lapset.